Source: https://www.epi.sk/zz/1994-308
Timestamp: 2020-06-06 07:34:25+00:00
Document Index: 13926514

Matched Legal Cases: ['súd ', 'čl. 125', 'čl. 65', 'čl. 67', 'čl. 68', '§ 6', '§ 4', '§ 13', '§ 25', '§ 7']

308/1994 Z. z. Nález Ústavného súdu Slovenskej republiky z 21. septembra 1994 vo veci vyslovenia nesúladu všeobecne... | Aktuálne znenie
Hľadaj v 308/1994 ×
Nález č. 308/1994 Z. z.Nález Ústavného súdu Slovenskej republiky z 21. septembra 1994 vo veci vyslovenia nesúladu všeobecne záväzného nariadenia obce Hradisko s Ústavou Slovenskej republiky a so zákonmi
Ústavný súd Slovenskej republiky v senáte zloženom z predsedu JUDr. Richarda Rapanta a z členov senátu JUDr. Jána Klučku a JUDr. Viery Mrázovej o návrhu generálneho prokurátora Slovenskej republiky na začatie konania podľa čl. 125 písm. c) Ústavy Slovenskej republiky o súlade všeobecne záväzného nariadenia obce Hradisko z 30. septembra 1993 č. 2/93 o ochrane obecného, urbárskeho a súkromného majetku, ktorý sa nachádza vo Vojenskom výcvikovom priestore Javorina, s Ústavou Slovenskej republiky a so zákonmi na neverejnom zasadnutí 21. septembra 1994 takto
1. Všeobecne záväzné nariadenie obce Hradisko z 30. septembra 1993 č. 2/93 o ochrane obecného, urbárskeho a súkromného majetku, ktorý sa nachádza vo Vojenskom výcvikovom priestore Javorina, nie je v súlade s čl. 65 ods. 1, s čl. 67 a s čl. 68 Ústavy Slovenskej republiky.
2. Všeobecne záväzné nariadenie obce Hradisko z 30. septembra 1993 č. 2/93 o ochrane obecného, urbárskeho a súkromného majetku, ktorý sa nachádza vo Vojenskom výcvikovom priestore Javorina, nie je v súlade s § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, s § 4 zákona č. 40/1964 Zb. Občiansky zákonník v znení neskorších predpisov, s § 13 zákona Slovenskej národnej rady č. 138/1991 Zb. o majetku obcí v znení neskorších predpisov, s § 25 až 30 zákona Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov a s § 7 zákona č. 135/1961 Zb. o pozemných komunikáciách (cestný zákon) v znení neskorších predpisov.
Dňom vyhlásenia tohto nálezu v Zbierke zákonov Slovenskej republiky stráca všeobecne záväzné nariadenie obce Hradisko z 30. septembra 1993 č. 2/93 o ochrane obecného, urbárskeho a súkromného majetku, ktorý sa nachádza vo Vojenskom výcvikovom priestore Javorina, účinnosť v celom svojom rozsahu. Pokiaľ obecné zastupiteľstvo obce Hradisko neuvedie toto všeobecne záväzné nariadenie do súladu s Ústavou Slovenskej republiky a s príslušnými ustanoveniami zákonov, stráca po šiestich mesiacoch od vyhlásenia tohto nálezu platnosť.